13.1.2023
MT
Il-Ġurnal Uffiċjali tal-Unjoni Ewropea
L 12/15
miżuri.
F’dawk il-każijiet, il-volumi tal-importazzjonijiet affettwati kienu sinifikanti (25).
Il-Kummissjoni kkonfermat ukoll li l-miżuri tat-TDI fuq l-azzar kellhom effett simili meta ġew imposti minn pajjiżi terzi.
F’kampjun ta’ 26 każ ivvalutat (26), il-Kummissjoni kkonfermat li t-tnaqqis tal-importazzjonijiet bħala medja kien 73 %, u li l-volumi affettwati kienu wkoll rilevanti (27).
Għalhekk, l-impożizzjoni ta’ miżuri tat-TDI minn pajjiżi terzi naqqset il-volum tal-esportazzjonijiet lejn dawk il-pajjiżi, li kienu, tal-inqas parzjalment, diretti lejn is-suq tal-Unjoni.
(20)
Barra minn hekk, sett ieħor ta’ data li juri r-rabta ċara bejn iż-żieda fl-għadd ta’ miżuri għad-difiża tal-kummerċ f’pajjiżi terzi u ż-żieda fl-importazzjonijiet fis-suq tal-Unjoni huma x-xejriet opposti tal-esportazzjonijiet tal-pajjiżi esportaturi ewlenin tal-azzar lejn l-Unjoni spjegati fil-Premessa (3) (28).
Fid-dawl tal-ammont kbir ta’ miżuri għaddifiża tal-kummerċ imposti minn pajjiżi terzi u l-effetti li għandhom fuq il-volumi tal-importazzjonijiet fil-pajjiżi li jimponu miżura (kif spjegat fil-Premessi (18) u (19)), din ix-xejra tikkonferma li l-kapaċità tagħhom li jesportaw lejn pajjiżi terzi ġiet limitata b’mod sinifikanti.
Għalhekk, huma fittxew li jiddisponu minn dawn il-volumi addizzjonali (affettwati wkoll mill-kapaċità żejda) fis-suq attraenti tal-Unjoni, li b’riżultat ta’ dan esperjenza żieda konsistenti fl-importazzjonijiet matul l-istess perjodu, b’pass sostanzjalment aktar mgħaġġel mill-evoluzzjoni tal-konsum.
(21)
Il-grafika ta’ hawn taħt (29) turi dawn ix-xejriet.
(25) Madwar 15-il miljun tunnellata ta’ importazzjonijiet kombinati affettwati minn dawn il-miżuri, li minnhom, ftit aktar minn żewġ miljun tunnellati biss komplew jidħlu fis-suq wara l-miżuri.
Għad-dettalji, ara n-Nota mal-Fajl, it-Tabella 2.
(26) Ara n-Nota mal-Fajl bid-data 30 ta’ Novembru 2022, it-Tabella 3.
(27) Sabiex tiġi imposta miżura tat-TDI, il-volumi kkonċernati minn kull investigazzjoni jeħtieġ li jkunu ogħla mil-limitu de minimis.
Barra minn hekk, l-azzar normalment jiġi nnegozjat f’volumi pjuttost kbar kif jidher fl-eżempji mill-prattika tal-TDI tal-UE u mill-każijiet inklużi fil-kampjun ta’ miżuri tat-TDI f’pajjiżi terzi oħrajn.
(28) Dawn il-pajjiżi kienu jirrappreżentaw b’mod konsistenti madwar 75 % tal-importazzjonijiet totali fl-Unjoni fil-perjodu ta’ investigazzjoni.
(29) Sors: Għall-importazzjonijiet fl-Unjoni: il-Eurostat; għall-miżuri tat-TDI: WTO, Integrated Trade Intelligence Portal (I-TIP).